CELEX: 32014D0448
Language: da
Date: 2014-07-08 00:00:00
Title: 2014/448/EU: Kommissionens gennemførelsesafgørelse af 8. juli 2014 om ændring af gennemførelsesafgørelse 2014/178/EU for så vidt angår afrikansk svinepest i Letland (meddelt under C(2014) 4925)  EØS-relevant tekst

10.7.2014   
            
            
               DA
            
            
               Den Europæiske Unions Tidende
            
            
               L 201/31
            
         KOMMISSIONENS GENNEMFØRELSESAFGØRELSE
   af 8. juli 2014
   om ændring af gennemførelsesafgørelse 2014/178/EU for så vidt angår afrikansk svinepest i Letland
   
      
         (meddelt under C(2014) 4925)
      
   
   (EØS-relevant tekst)
   
      (2014/448/EU)
   
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets direktiv 89/662/EØF af 11. december 1989 om veterinærkontrol i samhandelen i Fællesskabet med henblik på gennemførelse af det indre marked (1), særlig artikel 9, stk. 4,
   under henvisning til Rådets direktiv 90/425/EØF af 26. juni 1990 om veterinærkontrol og zooteknisk kontrol i samhandelen med visse levende dyr og produkter inden for Fællesskabet med henblik på gennemførelse af det indre marked (2), særlig artikel 10, stk. 4,
   under henvisning til Rådets direktiv 2002/99/EF af 16. december 2002 om dyresundhedsbestemmelser for produktion, tilvirkning, distribution og indførsel af animalske produkter til konsum (3), særlig artikel 4, stk. 3, og
   ud fra følgende betragtninger:
   
               (1)
            
            
               Ved Rådets direktiv 2002/60/EF (4) er der fastsat minimumsforanstaltninger, som skal gennemføres i Unionen til bekæmpelse af afrikansk svinepest, herunder foranstaltninger, der skal træffes i tilfælde af et udbrud af afrikansk svinepest og i tilfælde, hvor der er mistanke om eller bekræftes afrikansk svinepest hos vildtlevende svin.
            
         
               (2)
            
            
               Kommissionens gennemførelsesafgørelse 2014/178/EU (5) blev vedtaget som reaktion på forekomst af afrikansk svinepest i visse medlemsstater. Ved nævnte gennemførelsesafgørelse afgrænses og listeopføres områder omfattet af restriktioner i et bilag opdelt efter risikoniveauet under hensyntagen til den epidemiologiske situation. Ved samme gennemførelsesafgørelse er der fastsat dyresundhedsbestemmelser vedrørende flytning, afsendelse og mærkning af svin og visse svinekødsprodukter fra de berørte medlemsstater med henblik på at forhindre spredning af sygdommen til andre dele af Unionen.
            
         
               (3)
            
            
               Den 26. juni 2014 konstateredes der tilfælde af afrikansk svinepest hos vildtlevende svin, nærmere bestemt vildsvin, i Letland, som kunne tilskrives indslæbning af afrikansk svinepest-virus fra tilgrænsende tredjelande, hvor denne sygdom forekommer. Der blev samtidig rapporteret om, at der var blevet indslæbt virus på to små bedrifter med lavt biosikkerhedsniveau i samme område. Disse udbrud og sygdomstilfældene hos vildsvin tæt på Unionens ydre grænser skal indgå i en vurdering af den risiko, der udgøres af den nuværende epidemiologiske situation. Med henblik på at målrette bekæmpelsesforanstaltningerne, forhindre spredning af sygdommen, hindre unødvendige forstyrrelser i samhandelen i Unionen og undgå indførelse af uberettigede handelshindringer fra tredjelandes side skal der i samarbejde med den pågældende medlemsstat i hast fastlægges en EU-liste over inficerede områder i Letland.
            
         
               (4)
            
            
               Det er derfor nødvendigt at ændre gennemførelsesafgørelse 2014/178/EU for at opføre de relevante områder i Letland i del I og del II i bilaget dertil.
            
         
               (5)
            
            
               Foranstaltningerne i denne afgørelse er i overensstemmelse med udtalelse fra Den Stående Komité for Fødevarekæden og Dyresundhed —
            
         VEDTAGET DENNE AFGØRELSE:
   Artikel 1
   Bilaget til gennemførelsesafgørelse 2014/178/EU ændres som angivet i bilaget til nærværende afgørelse.
   Artikel 2
   Denne afgørelse er rettet til medlemsstaterne.
   
      Udfærdiget i Bruxelles, den 8. juli 2014.
      
         
            På Kommissionens vegne
         
         Tonio BORG
         
            Medlem af Kommissionen
         
      
   
   
      (1)  EFT L 395 af 30.12.1989, s. 13.
   
      (2)  EFT L 224 af 18.8.1990, s. 29.
   
      (3)  EFT L 18 af 23.1.2003, s. 11.
   
      (4)  Rådets direktiv 2002/60/EF af 27. juni 2002 om specifikke bestemmelser for bekæmpelse af afrikansk svinepest og om ændring af direktiv 92/119/EØF for så vidt angår Teschener syge og afrikansk svinepest (EFT L 192 af 20.7.2002, s. 27).
   
      (5)  Kommissionens gennemførelsesafgørelse 2014/178/EU af 27. marts 2014 om dyresundhedsmæssige foranstaltninger til bekæmpelse af afrikansk svinepest i visse medlemsstater (EUT L 95 af 29.3.2014, s. 47).
   
      BILAG
      I bilaget til gennemførelsesafgørelse 2014/178/EU foretages følgende ændringer:
      
                  1)
               
               
                  I del I tilføjes følgende punkt:
                  »3.   Letland
                  
                  Følgende områder i Letland:
                  
                               
                           
                           
                              I Rēzeknes novads: Stoļerovas, Griškānu, Čornajas, Lūznavas, Maltas, Feimaņu, Silmalas og Ozolaines pagasti.
                           
                        
                               
                           
                           
                              I Riebiņi novads: Riebiņu, Rušonas og Silajāņu pagasti.
                           
                        
                               
                           
                           
                              I Preiļi novads: Pelēču, Preiļu og Aizkalnes pagasti.
                           
                        
                               
                           
                           
                              I Ludza novads: Cirmas, Pureņu, Ņukšu, Isnaudas, Pildas, Nirzas og Briģu pagasti.
                           
                        
                               
                           
                           
                              I Zilupe novads: Lauderu og Zaļesjes pagasti.
                           
                        
                               
                           
                           
                              I Daugavpils novads: Dubnas, Višķu, Ambeļu, Biķernieku, Naujenes, Salienas, Vecsalienas, Skrudalienas, Demenes, Laucesas, Tabores og Maļinovas pagasti.
                           
                        
                               
                           
                           
                              Hele Ciblas novads.«
                           
                        
            
                  2)
               
               
                  I del II tilføjes følgende punkt:
                  »3.   Letland
                  
                  Følgende områder i Letland:
                  
                               
                           
                           
                              I Rēzeknes novads: Pušas, Mākoņkalna og Kaunatas pagasti.
                           
                        
                               
                           
                           
                              Hele Dagdas novads.
                           
                        
                               
                           
                           
                              I Aglonas novads: Šķeltovas, Grāveru og Kastuļinas pagasti.
                           
                        
                               
                           
                           
                              Hele Krāslavas novads.
                           
                        
                               
                           
                           
                              I Ludza novads: Rundēnu og Istras pagasti.
                           
                        
                               
                           
                           
                              I Zilupe novads: Pasienas pagasti.«